ปวดหัวบริเวณขมับซ้ายค่ะ ปวดตื้อๆเหมือนมีอะไรกดอยู่ คลำๆดูเจอก้อนกลมๆ นูนขึ้นมาบริเวณที่ปวด กดแล้วเจ็บค่ะ
สวัสดีค่ะ อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น**อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะจากที่เล่ามา ยังไม่สามารถสรุปสาเหตุของอาการปวดศีรษะนี้ได้นะคะ แต่เนื่องจากคลำได้ก้อนที่ขมับด้วยจึงแนะนำ ว่าหากมีอาการปวดศีรษะให้รับประทานยาพาราเซตามอลหรือยาแก้ปวดต้านการอักเสบ (NSAIDs) และควรไปพบแพทย์เพื่อตรวจหาสาเหตุของอาการนะคะ